Document ID: 32002L0033

32002L0033
L 315/14
JURNALUL OFÍCIAL AL UNIUNII EUROPENE
DIRECTIVA 2002/33/CE A PARLAMENTULUI EUROPEAN ȘI A CONSILIULUI
din 21 octombrie 2002
de modificare a Directivelor 90/425/CEE și 92/118/CEE ale Consiliului privind condițiile de sănătate care se aplică în cazul subproduselor de origine animală
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 152 alineatul (4) litera (b),
având în vedere propunerea Comisiei (1),
având în vedere avizul Comitetului Economic și Social (2),
după consultarea Comitetului Regiunilor,
hotărând în conformitate cu procedura menționată la articolul 251 din tratat (3),
întrucât:
(1)
Numeroase acte comunitare stabilesc condițiile de sănătate și inspecție sanitară pentru transformarea și eliminarea deșeurilor animale, precum și pentru producerea, introducerea pe piață, schimburile și importul de produse de origine animală care nu sunt destinate consumului uman.
(2)
Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a regulilor sanitare privind produsele secundare animale care nu sunt destinate consumului uman (4) a înlocuit normele care figurează în actele respective.
(3)
Pentru a se ține seama de noile norme, este necesar să se modifice în consecință Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (5), precum și Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale menționate în anexa A capitolul I la Directiva 89/662/CEE și, în ceea ce privește agenții patogeni, în Directiva 90/425/CEE (6),
ADOPTĂ PREZENTA DIRECTIVĂ:
Articolul 1
În capitolul I secțiunea 1 din anexa A la Directiva 90/425/CEE, textul de la a șaptea liniuță se înlocuiește cu textul următor:
„-
Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a regulilor sanitare privind produsele secundare animale care nu sunt destinate consumului uman (
JO L 273, 10.10.2002, p. 1).”
Articolul 2
Directiva 92/118/CEE se modifică după cum urmează:
1.
La articolul 2, literele (e) și (g) se elimină.
2.
Articolul 3 se modifică după cum urmează:
(a)
la prima liniuță se elimină următoarele cuvinte:
„împreună cu gelatinele care nu sunt destinate consumului uman”;
(b)
textul de la a doua liniuță se înlocuiește cu textul următor:
„-
orice produs nou de origine animală destinat consumului uman, a cărui introducere pe piața unui stat membru este autorizată după data prevăzută la articolul 20 nu poate face obiectul schimburilor sau importului decât după luarea unei decizii în conformitate cu articolul 15 primul paragraf, în urma evaluării, dacă este cazul, în conformitate cu avizul Comitetului științific veterinar instituit prin Decizia 81/651/CEE, a riscului real de răspândire a bolilor transmisibile grave care ar putea fi provocată de circulația produsului, nu numai în cadrul speciei din care provine produsul, ci și în cadrul altor specii care ar putea fi purtătoare ale bolii și care ar putea deveni un focar al bolii sau un risc pentru sănătatea publică;”.
3.
La articolul 10 alineatul (2), textul de la litera (b) se înlocuiește cu textul următor:
„(b)
cu excepția unor dispoziții specifice contrare cuprinse în anexa II, produsele trebuie să provină de la unități care figurează pe o listă comunitară care urmează a fi întocmită în conformitate cu procedura prevăzută la articolul 18;”.
4.
Anexa I se modifică după cum urmează:
(a)
capitolele 1, 3 și 4 se elimină;
(b)
capitolul 5 se modifică după cum urmează:
(i)
în titlu se adaugă termenii următori:
„destinate consumului uman”;
(ii)
în partea A, se elimină termenii următori:
A. în cazul în care sunt destinate consumului uman sau animal:”;
(iii)
partea B se elimină;
(c)
capitolul 6 se modifică după cum urmează:
(i)
în titlu se adaugă termenii următori:
„destinate consumului uman”;
(ii)
partea I se modifică după cum urmează:
-
punctul A se înlocuiește cu textul următor:
A. în ceea ce privește comerțul, prezentării documentului sau certificatului prevăzut de Directiva 77/99/CEE, care să ateste respectarea cerințelor din prezenta directivă.”;
-
la punctul B 1, textul de la litera (a) se înlocuiește cu textul următor:
„(a)
produsele corespund cerințelor Directivei 80/215/CEE.”;
(d)
capitolul 7 partea II se elimină;
(e)
capitolele 8, 10 și 12-15 se elimină.
Articolul 3
Statele membre pun în aplicare actele cu putere de lege și actele administrative necesare pentru a se conforma prezentei directive până la 30 aprilie 2003. Statele membre informează de îndată Comisia cu privire la aceasta.
Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 4
Prezenta directivă intră în vigoare la data publicării în Jurnalul Oficial al Comunităților Europene.
Articolul 5
Prezenta directivă se adresează statelor membre.
Adoptată la Luxemburg, 21 octombrie 2002.

Labels: 0
3
17
1